open-index/open-wikipedia-markdown huggingface dataset:
מועצה אזורית אפעל

**מועצה אזורית אפעל** הייתה מועצה אזורית בבקעת אונו שהתקיימה עד תחילת שנת 2008. המועצה גבלה בצפון בגבעת שמואל ובאוניברסיטת בר-אילן, במערב ברמת גן ובחירייה, בדרום באור יהודה, ביהוד ובנוה מונוסון ובמזרח בקריית אונו ובתל השומר.

המועצה הוקמה בשנת 1950 בשם "מועצה אזורית אונו" על שם היישוב המרכזי בה, כפר אונו, וכללה את היישובים כפר אונו, כפר אז"ר, רמת פנקס, קיבוץ אפעל ומעברת אונו שהייתה בשלב ראשון ועד מקומי נפרד. בשנת 1954, בעקבות הקמת שכונה של משוחררי צה"ל שלא הייתה חלק מכפר אונו (גבעת ברכה) ובעקבות מחלוקת עם תושבי כפר אז"ר על אופי פיתוח האזור, עירוני או חקלאי, פרשו כפר אונו, יחד עם השכונה החדשה והמעברה מהמועצה האזורית והפכו למועצה מקומית בשם קריית אונו. המועצה האזורית המשיכה להתקיים בראשות זלמן מסחרי מכפר אז"ר וכללה את הוועדים המקומיים של כפר אז"ר, קיבוץ אפעל ורמת פנקס. הקיבוץ היה בשלבי פירוק ובמקומו הצטרפו כיחידות מקומיות בית האבות אפעל, סמינר אפעל ומשנת 1969 גם רמת אפעל. בשנת 1984 שונה שם המועצה ל"מועצה אזורית אפעל" על שם היישוב הגדול במועצה, רמת אפעל.

## פירוק המועצה
מועצה אזורית אפעל הייתה מועצה קטנה המוקפת בערים ובמשרד הפנים ביקשו לפרק אותה. בשנת 1998 קבעה ועדה בראשות פרופסור אריה שחר שיש לאחד את יישובי בקעת אונו. בשנת 1999 מונתה למועצה "ועדת הבראה כלכלית" שפעלה לצד ראש המועצה, אורה חכם, אך ההבראה לא צלחה. בשנת 2000 החליטה ועדת חקירה בראשות פרופסור אלישע אפרת ברוב דעות לחלק את שטחי המועצה בין המועצות הסמוכות.

בפברואר 2007, לנוכח גירעונות של המועצה, החליט משרד הפנים על פירוק המועצה, בהתאם המלצות ועדות חקירה שמינה. לפי החלטת משרד הפנים, רמת פנקס הועברה לתחום שיפוטה של עיריית אור יהודה, היישובים רמת אפעל וכפר אז"ר הועברו לתחום שיפוטה של עיריית רמת גן, השטח שמצפון לכפר אז"ר הועבר לעיריית קריית אונו (עליה הקימה את שכונת נאות אריאל שרון) והשטח הדרום-מערבי של צומת מסובים, מעבר לכביש גהה, הוסב לשטח גלילי, כחלק מפארק איילון. הפירוק נכנס לתוקפו ב-10 באפריל 2008.

## יישובים שנכללו בתחום שיפוטה
* כפר אז"ר
* רמת אפעל
* רמת פנקס

## הערות שוליים

אפעל
קטגוריה:בקעת אונו
אליהו ענבל

**אליהו ענבל** (נולד ב-16 בפברואר 1936 בירושלים) הוא מנצח ישראלי.

## קריירה
ענבל למד נגינה בכינור באקדמיה למוסיקה ולמחול בירושלים וקיבל שיעורי קומפוזיציה מפאול בן-חיים. ליאונרד ברנשטיין, ששמע אותו שם, אישר לו מלגה ללימודי ניצוח ב. בנוסף, למד אצל סרג'יו צ'ליבידאקה ופרנקו פרארה בהילוורסום, הולנד. ב"נובארה" זכה בפרס ראשון בתחרות הניצוח על שם גואידו קנטלי .

רוב הופעותיו המוקדמות של ענבל התקיימו באיטליה, אבל הופעת בכורה מוצלחת בבריטניה בשנת 1965, עם התזמורת הפילהרמונית של לונדון, הובילה למספר רב של חוזי ניצוח עם תזמורות בריטיות (בהמשך קיבל אזרחות בריטית משותפת).לאחר מכן עבד עם תזמורות רבות ברחבי אירופה ובארצות הברית.

משנת 1974 עד 1990 שימש ענבל כמנצח הראשי של תזמורת הרדיו של פרנקפורט. עם תזמורת זו היה הוא הראשון להקליט את הגרסאות המקוריות של אחדות מן הסימפוניות של אנטון ברוקנר. על הקלטות אלה זכה בפרס השנה של מבקרי התקליטים הגרמנים (Jahrespreis der Deutschen Schallplattenkritik). כן הקליט את מחזור הסימפוניות השלם של גוסטב מאהלר. משנת 1984 עד 1989 היה מנצח ראשי בתזמורת לה פניצ'ה בוונציה.

משנת 2001 עד 2008 שימש ענבל כמנצח הראשי של תזמורת הקונצרטהאוס של ברלין. החליף אותו בתפקיד לותאר צגרוסק. בשנת 2008 התמנה למנצח הראשי של תזמורת המטרופולין הסימפונית של טוקיו, משרה בה כיהן עד 2014. בפברואר 2008 הודיעה התזמורת הפילהרמונית הצ'כית על מינוי ענבל למנצחה הראשי הבא בעונת 2009–2010.

ענבל ניצח על מגוון רחב של יצירות. הוא נודע ביותר בפרשנויות שלו ליצירות מתקופת הרומנטיקה המאוחרת, אבל זכה לפרסום גם כמנצח אופרה וניצח על הופעות בכורה של כמה וכמה יצירות מודרניות.

באוגוסט 2019 התמנה למנצח הראשי של התזמורת הסימפונית של טאיפיי שבטאיוואן. ענבל סיים את תפקידו שם בשנת 2022.

## קישורים חיצוניים

* אליהו ענבל ב"אופוס" - המגזין למוזיקה קלאסית 

* Eliahu Inbal biography



קטגוריה:מנצחים ישראלים
קטגוריה:בוגרי האקדמיה למוסיקה ולמחול בירושלים
קטגוריה:בוגרי הקונסרבטואר של פריז
קטגוריה:ישראלים שנולדו ב-1936
ארתור אדסון

**ארתור אדסון** (באנגלית: **Arthur Edeson**; 24 באוקטובר 1891 – 14 בפברואר 1970) צלם קולנוע אמריקני.

## ביוגרפיה
אדסון נולד בניו יורק והחל את הקריירה שלו כצלם בסרטים אילמים בשנת 1911. בתחילה היה צלם דיוקנים, הגיע לתפקיד צלם בסרטים אילמים עבור חברת אקלייר בניו ג'רזי, בתחילה כשחקן, אך לאחר מכן החל לפעול בתפקידים טכניים הנוגעים להפעלת המצלמה, לאחר שצילומי דיוקן שצילם אדסון עבור חבריו השחקנים תפסו את תשומת לבו של אחד מצלמי הסרט שבו שיחק. בהמשך קיבל את תפקיד "במאי הצילום" (Director of Photography). בשנת 1917 עבר למערב ארצות הברית, בעקבות כוכבת הסרט האילם קלרה קימבל יאנג עמה שיתף פעולה בסרטיה. בשנת 1918 נמנה עם מייסדי האגודה האמריקנית לסינמטוגרפיה. לקראת סוף העשור השני של המאה ה-20 התחבר לשחקן הידוע דאגלס פיירבנקס, וצילם רבים מסרטיו כ"הגנב מבגדד" (1922) ו"רובין הוד" (1924). משנת 1925 הראה נטייה לסרטי אימה, וצילם חלק מן הסרטים הידועים בז'אנר זה כ"פרנקנשטיין" (1931) ו"האיש הבלתי נראה" (1932).

אדסון ביצע את המעבר מן הסרט האילם לקולנוע בצורה מושלמת, והיה מחלוצי הקולנוע, וחלוצי השימוש בקול המוקלט במרחב הפתוח כשצילם את המערבון "באריזונה של פעם" (1929). אדסון היה ממפתחי הצילום הרחב, במצלמת 70 מ"מ, עבור הסרט "הנתיב הרחב" בכיכובו של ג'ון ויין, שצולם בשנת 1930. סרטים שצולמו בשיטה זו שכונתה "צילום פאר" (Grandeur Film) יכולים היו להיות מוקרנים רק בבתי קולנוע בעלי מסך רחב במיוחד, ולפיכך השיטה לא האריכה ימים. בשנת 1953 ניסתה שיטת הסינמסקופ להשיג אפקט דומה, וביתר הצלחה.

מאמצע שנות ה-30 צילם סרטים רבים עבור אולפני האחים וורנר, ובמיוחד סרטים בכיכובו של המפרי בוגרט כ"הנץ ממלטה" (1941), ו"קזבלנקה" (1942). בסרטים אלו, שצולמו בשחור לבן, הגיע אדסון לשיא סגנוני, והוכיח יכולת בפיתוח האווירה המקושרת כיום עם סגנון הפילם נואר באמצעות הצילום.

אדסון מעולם לא זכה בפרס אוסקר, אך היה מועמד מספר פעמים, בשנת 1929 עבור הסרט "באריזונה הישנה" בשנת 1930 עבור הסרט "במערב אין כל חדש" ובשנת 1942 עבור "קזבלנקה". בשנת 1949 פרש מן הצילום, ומת בקליפורניה בשנת 1970.

## קישורים חיצוניים

* מאמר מאת ארתור אדסון על השימוש במצלמת 70 מ"מ בעת צילום הסרט "באריזונה הישנה"
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:צלמי קולנוע אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1970
נחום תא-שמע

**נחום תא-שמע** (נולד ב-22 ביוני 1953) הוא כדורגלן עבר ישראלי ששיחק כקשר בקבוצות הפועל ירושלים, הפועל חיפה ובית"ר ירושלים, וכן בנבחרת ישראל.

## ילדות
נחום תא-שמע נולד וגדל בירושלים בשכונת קטמון (1953). אביו עבד במשרד החקלאות ואמו הייתה עקרת בית. לנחום אח הגדול ממנו, בצלאל, ואח ו-2 אחיות צעירים, דינה מירה  ויוסי. אחיו יוסי תא-שמע היה גם הוא שחקן כדורגל ששיחק בהפועל ירושלים.

## קריירה
רוב חייו שיחק נחום תא-שמע בהפועל ירושלים, בה הוא נחשב עד היום לאחד מסמליה הבולטים. היה שותף לזכייתה ההיסטורית בגביע המדינה בשנת 1973, ואף כבש את אחד משני השערים במשחק.

כשחקן הפועל ירושלים רשם נחום תא-שמע שתי הופעות בינלאומיות במדי נבחרת ישראל, הראשונה נגד ארצות הברית ב-1973 והשנייה נגד יוון שש שנים מאוחר יותר.

בשנים 1980 עד 1982 שיחק בהפועל חיפה. ב-1982 עבר לשחק בקבוצת בית"ר ירושלים. העברתו של נחום תא-שמע ליריבה העירונית בית"ר עוררה מחלוקות וריבים בין אוהדי הקבוצות ומנהליה. על אף ההדים שעוררה, העברתו לא נחשבה למוצלחת, ותא-שמע סבל מפציעות חוזרות ונשנות שהשביתו אותו מפעילות (קרע במיניסקוס). הוא שיחק בקבוצה עד 1984.

עמדתו במגרש ברוב חייו הייתה עמדת הקשר האחורי והוא הצטיין בבעיטותיו החזקות ובכושרו הרב. לאחר פרישתו מכדורגל, אימן תא-שמע בין היתר את מכבי עירוני אשדוד בעונת 1986/1987, וכן קבוצות נוער ביניהן זו של הפועל קטמון ירושלים.

תא-שמע, אשר מכונה על ידי אוהדי הפועל ירושלים בשם "מספר 5 האגדי", בעט את בעיטת הפתיחה במשחק השני של קבוצת הפועל קטמון ירושלים, ומונה כחבר בהנהלת הקבוצה על תקן "שחקן עבר בהפועל ירושלים".

תא-שמע היה עובד חברת חשמל, עד ליציאתו לגמלאות. כיום תא-שמע משמש כסקאוט וכיועץ לסוכנות שחקני הכדורגל "TFM". בנו, בני תא-שמע, הוא סוכן שחקני כדורגל.

## לקריאה נוספת

* 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל ירושלים
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי עירוני אשדוד
קטגוריה:ירושלים: אישים
קטגוריה:ירושלים: כדורגלנים
קטגוריה:ישראלים שנולדו ב-1953
רונית חכם

**רונית חכם** (נולדה ב-17 באוגוסט 1950 בחדרה) היא סופרת ישראלית.

## ביוגרפיה
רונית חכם כתבה סיפורים ומחזות כבר מילדותה. בבגרותה למדה ספרות ופילוסופיה. כותבת סיפורים, שירים, מחזות ותסריטים דמיוניים ומציאותיים, בעיקר לילדים.

ספרה "חמש מכשפות הלכו לטייל" זכה בפרס מוזיאון ישראל לשנת 1994, ותרגום אנגלי שלו נכלל באנתולוגיה *The Best Children's Books in the World* בהוצאת אברמס. ספרה "השד על ההר" נבחר כספר האהוב ביותר על ידי תלמידי כיתות א-ג במצעד הספרים מטעם משרד החינוך בשנת תשס"ו. סיפור שכתבה, "בת מלך השדים" הוקלט כהסכת על ידי כאן חינוכית, בקולו של אברהם כהן.

רונית חכם מרבה להיפגש עם תלמידי בתי ספר ברחבי הארץ, ויזמה סדנאות כתיבה של ילדים - למשל בבית הספר "חזון עובדיה" (ספרי הילדים יצאו בקובץ בעריכתה בכותרת "בעיניים שלנו").

פעילה בהתארגנויות חברתיות (כמו ארגון הל"ה) ופוליטיות. בבחירות 2006 (לכנסת ה-17) נכללה ברשימת בל"ד והביעה את תמיכתה בשותפות ושוויון בין יהודים וערבים. גרה בירושלים עם משפחתה. מרצה בבתי ספר שונים על עבודתה כסופרת ומפתחת תוכניות לימוד עבור משרד החינוך.

נשואה להיסטוריון אמנון רז-קרקוצקין.

## ספריה
**ספרים ושירים לילדים**

כתבה תסריטים לתוכניות הטלוויזיה החינוכית בלי סודות וקריאת כיוון.

**למבוגרים**
*עבדים אדוני הארץ, תל אביב, עם עובד, 1991.

## קישורים חיצוניים
* 
* 
* 
* 

* פרפטוּם מובּילֶה – מכונת תנועה נצחית של הרס, באתר מעלה, דצמבר 2024, על "אפירוגון" מאת קולום קולום מק'קאן
## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פעילות בל"ד
קטגוריה:ישראליות זוכות פרסים
קטגוריה:פעילות שמאל רדיקלי ישראליות
קטגוריה:ירושלים: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950
ליל גאי פוקס

[ממוזער|180px|שמאל|שריפת דמותו של [גאי פוקס|פוקס במסגרת חגיגות ליל גאי פוקס, בלואיס שבסאסקס.]]
**ליל גאי פוקס**, המכונה גם **ליל המדורות**, **ליל הזיקוקים** או **ליל המזימה** (באנגלית: **Guy Fawkes Night**, **Bonfire Night**, **Fireworks Night** וכן **Plot Night**) הוא חג שנתי (לא רשמי) הנחוג מדי שנה ב-5 בנובמבר בבריטניה, בניו זילנד, בדרום אפריקה, באי ניופאונדלנד שבקנדה ובאוסטרליה. החג אף נחוג במושבות ניו אינגלנד לימים ארצות הברית.
החג מנציח את הכשלתה של מזימת אבק השרפה בה ניסתה קבוצת קושרים קתוליים ובהם גאי פוקס לרצוח את המלך האנגלי ג'יימס הראשון על ידי פיצוצו של בית הלורדים שבלונדון.

מנהגי החג דומים למנהגי ל"ג בעומר וכוללים הדלקת מדורות וכן ירי זיקוקין די-נור. במדורות נהוג לשרוף בובות בדמותו של גאי פוקס, מומחה אבק השריפה אשר היה אמור להפעיל את הפצצה שהכין במרתפי בית הלורדים (במעט אזורים מסורתיים, מקפידים גם על שריפת צלם האפיפיור).

נוסף על הדלקת המדורות, נהוג בבריטניה לאכול ממתק שנקרא "טופי מדורה", תפוח קרמל וכן עוגת פרקין. במדורה נהוג לשים תפוחי אדמה עטופים בנייר כסף ולאכול אותם לאחר שנאפו במדורה.

באוסטרליה מכונה הלילה "ליל הנפצים" ("Cracker Night"), בשל השימוש הרב בזיקוקים מסוג זה. החג היה פופולרי ביותר ונפוץ עד שנות ה-60 של המאה ה-20, אולם מאז דעכה הפופולריות שלו, בעיקר משום שהמדינות השונות באוסטרליה אסרו על ירי זיקוקים על ידי הציבור הרחב.

לעומת זאת בניו זילנד עד היום חוגגים את היום על ידי זיקוקים.

## ראו גם
* מזימת אבק השרפה
* גאי פוקס

## קישורים חיצוניים

* מנהג ליל גאי פוקס באנגליה
* 

## הערות שוליים

קטגוריה:חגים ומועדים
קטגוריה:בריטניה: ימי חג ומועד
קטגוריה:אירועים בחודש נובמבר
קטגוריה:לילות מיוחדים
יאיר לפיד (תוכנית טלוויזיה)

**יאיר לפיד** הייתה תוכנית ראיונות ואירוח ישראלית, בהנחייתו של יאיר לפיד, אשר שודרה בשנים 2000–2007 בערוץ 2 במשך שמונה עונות, במסגרת זכיינית השידור "רשת". התוכנית היא המשכה של תוכניות האירוח אותם הנחה לפיד, "יאיר לפיד חי בעשר" ששודרה בין השנים 1997–1999 בערוץ 3, ו"סוגרים שבוע עם יאיר לפיד" ששודרה בין השנים 1995–1997 בערוץ הראשון.

התוכנית זכתה להצלחה רבה, ולפרס מסך הזהב שלוש שנים ברציפות (פרס המוענק על פי בחירת הקהל). במסגרת התוכנית אירח לפיד בשידור חי אנשים בולטים הקשורים במידה רבה בענייני האקטואליה, אם בעולם הפוליטיקה, הבידור או הציבור, מישראל ומהעולם. באולפן התוכנית התראיינו מאות אנשים, בהם ראשי הממשלה אהוד אולמרט, אריאל שרון, בנימין נתניהו, אהוד ברק, שמעון פרס ויצחק שמיר; ואנשי בידור ותרבות מובילים, כגון ארז טל, אבי קושניר, איל קיציס, יעל בר זוהר, נינט טייב, עפרה חזה, גילה אלמגור, אהוד מנור, מיקי גבע, נעמי שמר וצביקה הדר. המרואיין הראשון בתוכנית הבכורה היה אריק איינשטיין. כמו כן, שודרו ראיונות מיוחדים עם אנשים מוכרים מחו"ל, כגון: ג'וליה רוברטס, ארנולד שוורצנגר, ריצ'רד גיר, ביל גייטס, סטיבן הוקינג והדלאי לאמה.

## מבנה התוכנית
לרוב, היה לתוכנית מבנה קבוע:
* **פתיחה**: בתחילת התוכנית מגיע לפיד לאולפן, ומדבר, לרוב באופן הומוריסטי וברוח בידורית לגבי אירועי השבוע. במקרה וקרה אירוע חמור בולט, משוחח לפיד עם צופיו בנושא זה.
* **אירוח**: אירוח קומיקאי, בעונה השמינית: יונתן ברק (בעונות קודמות: שלום אסייג, ליאור שליין ואחרים), המשוחח עם לפיד וצופיו ברוח סאטירית על אירועי השבוע החולף. עקב הפופולריות שלה זכו חלק מהקומיקאים שהתחילו את דרכם בפינה זו, נוצרה לה תדמית של מזניקת קריירות של קומיקאים. חלק מהקומיקאים שהתארחו זכה לתוכנית משלו.
* **ראיון ראשי**: חלק בו מראיין לפיד אדם בולט, עליו התמקדה התקשורת בשבוע החולף.
* **ראיון משני**: ראיון שני בו משוחח לפיד עם אדם נוסף בולט, שגם הוא קשור באופן אקטואלי.
* **הופעה**: הופעה מוזיקלית של אמן בולט, שלעיתים מתארח גם ב"שאלון המורחב".
* **שאלון מורחב**: קטע בו שואל לפיד מספר שאלות, לרוב עקביות, אדם בולט מעולם הבידור.
* **הצגת התוכנית הבאה**: חלק בו מראה לפיד קטע של דקה מהפרק של התוכנית המשודרת אחריו, בעונה השמינית: "הישראלים".
* **פינה קומית**: פינת סטנד-אפ, לרוב במסגרתה הרגילה, אך לעיתים גם במסגרת שיחה עם לפיד. לרוב מדובר בבדרן המתארח לכל אורך העונה כולה; בין הקומיקאים: טוביה צפיר, ירדן בר-כוכבא, רמי ורד, אדיר מילר, ליאור שליין, שלום אסייג, עדי אשכנזי, רותם אבוהב וענת מגן-שבו אשר הופיעו ביחד, ליטל שוורץ, יונתן ברק וארז שלם.

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 2000
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:זוכי פרס מסך הזהב: תוכניות וסדרות
קטגוריה:יאיר לפיד
אברוקה

**אברוקה** (באסטונית: **Abruka**) אי במפרץ ריגה, מדרום לאי סארמאה הכלול באסטוניה. אברוקה כלולה בתת-המחוז קארמה שבמחוז סארה. 
## היסטוריה

תעודות ראשוניות על התיישבות אנושית באי החלו בימי-הביניים, כשבישוף מקומי הקים שם אחוזה להכלאת סוסים. אנשים התקבעו באי החל במאה ה-18. 

בשנת 1878 הוקם באי "פארק איילים", כש-13 איילים הובאו מאיים סמוכים. האיילים התרבו וכיום הם מסתובבים חופשי באי. 

בשנת 1931 הוקם באי מגדלור בגובה של 36 מטר.

בשנת 1960 הוקם באי מרכז קהילתי, אך כשהסתיים העשור החלו להשתמש בו כמוזיאון.

בשנת 1994 הוצבה בבית-הקברות המקומי אנדרטה לזכר 852 אנשים שנהרגו בטביעת אונייה.

## גאוגרפיה

שטח האי אברוקה הוא 8 קמ"ר בלבד, ובין סארמאה ואברוקה מפריד 6 ק"מ של ים. אוכלוסייתו מונה כמה עשרות בני אדם. שלושה איונים מקיפים את האי: ואהאסה, קאסלאיד ולינוסיטמאה (כשפירוש שמו של האחרון "ארץ צואת הציפורים").

## קישורים חיצוניים

* הסבר מפורט על האקלים באי אברוקה 

קטגוריה:אסטוניה: איים
קטגוריה:איים בים הבלטי
קטגוריה:מפרץ ריגה
AK-74

**AK-74** (קיצור מרוסית: **Автомат Калашникова образца 1974 года** - **רובה אוטומטי קלשניקוב מודל 1974**), המוכר גם בשם **קלשניקוב** (רבים מבטאים "קלאצ'ניקוב", באופן מוטעה, או בקיצור: "קלאץ'"), הוא רובה סער מתוצרת סובייטית העושה שימוש בתחמושת בקליבר 5.45 מ"מ. הרובה הוא גרסה מחודשת של רובה הסער AK-47, שההבדל ביניהם הוא במעבר מקוטר 7.62x39 מילימטר ל־5.45x39 מילימטר. הרובה משמש את הכוחות המוטסים הרוסים שכן הקת הוחלפה לקת מתקפלת וחלקי העץ של הרובה הוחלפו בפלסטיק חזק. כמו AK-47, גם AK-74 פותח בידי מיכאיל קלשניקוב. 

הרובה הופיע לראשונה בשימוש מבצעי בשנת 1979, בעת ששימש את הכוחות הסובייטיים במלחמת אפגניסטן. הרובה נמצא עד היום בשימוש נרחב בצבאותיהן של מדינות ברית המועצות לשעבר. דגמים שונים של הרובה יוצרו גם בבולגריה, בגרמניה המזרחית וברומניה. 

ל-AK-74 פותחו דגמים אחדים, ובהם:
* **AKS-74** - דגם עם קת מתכת מתקפלת, בעיקר לשימושם של כוחות מוטסים. 
* **AK-74U** - גרסה מקוצרת, למעשה גרסת קרבין, עם קת מתקפלת.
* **AK-74M** - גרסה מתקדמת של הרובה, שייצורה החל בשנת 1991.

## סדרת AK-100
הדגם AK-74M היווה בסיס לסדרת AK-100 של הרובה, שנועדה בעיקר לייצוא. סדרה זו כוללת את הדגמים הבאים:
* AK-101 (רובה סער) ו-AK-102 (קרבין), שניהם בקליבר המקובל בנאט"ו, 5.56 מ"מ.
* AK-103 (רובה סער) ו-AK-104 (קרבין), שניהם בקליבר הוותיק של 7.62 מ"מ. 
* AK-105 - קרבין בקליבר 5.45 מ"מ. מחליף בצבא רוסיה את הדגם AKS-74U.
* AK-107, בקליבר 5.45 מ"מ ו-AK-108 בקליבר 5.56 מ"מ, שניהם עם מערכת רתיעה מאוזנת, שמקורה ברובה AEK-971, לצמצום הרתיעה ועליית הלוע.

## OC-14 גרוזה
בסוף שנות ה-80 פותח דגם בולפאפ של רובה סער OC-14 המכונה "גרוזה" - סערה, שנקודת המוצא לתכנונו הייתה הדגם AKS-74U.
**מאפיינים:**
ממדים: 
משקל: 2.7 ק"ג, 3.1 ק"ג לפי הדגם)
אורך כולל: 720 מילימטר, 720 מילימטר (לפי הדגם)
אורך קנה: 240 מילימטר, 415 מילימטר (לפי הדגם)

הזנה: 20\30 כדורים
טווח ירי: 400 מטר
קליבר: 9X39\7.62X39\5.45X39 (כדור ללוחמה בשטח עירוני מסוג SP-6 SP-5) מילימטר
עיצוב: בולפאפ המבוסס על AKS-74U, שילוב עם מטול 40 מ"מ מסוג GP-25 כשלשניהם הדק אחד המעביר בין מטול לרובה בדומה להעברה של M-16 מאוטומטי לחצי-אוטומטי.
בנוסף יש אפשרות הרכבה של כוונה אופטית X4 ומשתיק קול
כוונת: כוונת הדומה לכוונת הסטנדרטית של M-16 עם מפצה, המשמשת גם כידית.
בנוסף לכוונת ידית יש כוונת מתקפלת קדמית לירי מטולים.

דגם זה נמצא בכמויות מוגבלות בשימוש הספצנאזים השונים, הכוחות המיוחדים של רוסיה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רובי סער רוסיים וסובייטיים
קטגוריה:ברית המועצות: המצאות
קטגוריה:נגזרות של רובה קלשניקוב
בלוק-קורדס

ה**בלוק-קורדס**, או 4Way Close היא טכניקת נגינה המקובלת אצל נגני ג'אז רבים. טכניקה זו פותחה על ידי הפסנתרן ג'לי-רול מורטון ואומצה אל תוך עיבודי ג'אז רבים גם ככלי לעיבוד כלי נשיפה ומיתרים. בטכניקת הבלוק-קורדס, שתי הידיים מנגנות אקורדים שיוצרים מצלול של מנגינה עם ליווי בו זמנית. הסגנון מפיק מהפסנתר צליל *גדול*, כך שהוא מתאים לנגינה ברגעי השיא של הסולו. דוגמה לכך אפשר למצוא בהקלטות של פסנתרנים רבים, כגון: ג'ורג' שירינג, ביל אוואנס, רד גרלנד, ארול גארנר, ועוד. עם זאת הטכניקה לא מוגבלת רק לפסנתר, למשל הגיטריסט וס מונטגומרי השתמש בה רבות בקטעי הסולו שלו ובעקבותיו גם גיטריסטים נספים.

## שיטות נגינת בלוק-קורדס
### טכניקת שירינג
אחת השיטות המפורסמות לנגינת בלוק קורדס, נקראת "טכניקת שירינג" והיא על שם הפסנתרן ג'ורג' שירינג. שיטה זו מאופיינת בנגינת אוקטבות כשהמלודיה בצלילים העליון והתחתון ובין האוקטבות מנוגנים צלילים אחרים מהאקורד.
כאשר שיטה זו מיושמת על כלי נשיפה, ובעיקר בשימוש על *סולי* סקסופונים, היא קרויה
Double Lead

### Drop 2
Drop 2 היא שיטת נגינת בלוק-קורדס נוספת. שיטה זו היא אחת הנפוצות ביותר. אחד מפסנתרי הג'אז המפורסמים שהשתמשו בשיטה זו הוא ביל אוואנס. בשיטה זו, מנוגן האקורד בפוזיציה שבה הצליל העליון ביותר הוא צליל המלודיה, והצליל השני מלמעלה, מנוגן אוקטבה אחת מתחת לאקורד, כלומר- בתור צליל הטנור-באס שלו. נגינת הצליל השני מלמעלה באוקטבה מתחת, יוצרת מצלול מיוחד.

### טכניקת גארלנד
הפסנתרן רד גרלנד, השתמש בטכניקה בה יד ימין הייתה מנגת את צלילי המלודיה באוקטבות, והדרגה החמישית שלהם (כלומר קווינטה זכה מצליל המלודיה) ביניהם, ויד שמאל הייתה מנגנת מצלולים (מאנגלית: Voicings) של ג'אז מודרני. שתי הידיים היו מנגנות ביחד, ובעוד המלודיה ביד ימין משתנה, ההצללות בשמאל נשארות אותן הצללות.

### דוגמאות
ימין|ממוזער|500px|דוגמאות לנגינת בלוק-קורדס

קטגוריה:ג'אז
פוקס טרייר

**פוקס טֵרִייר** (Fox Terrier) הוא גזע של כלב הבית.

קיימים שני סוגים של פוקס טריירים: פוקס טרייר חלק שיער ופוקס טרייר מסומר שיער ששונים רק בפרווה. הפוקס טרייר משמש לציד שועלים. הוא מסוגל להיכנס לתוך מחילות ועל אף גודלו הקטן הוא חזק מספיק כדי להרוג שועל. הפוקס טרייר משמש גם להברחת שועלים מהמחילות, לעיתים תוך עבודה משותפת עם כלבי פוקס האונד.

## היסטוריה
מוצאו של הפוקס טרייר הוא בבריטניה, במאה ה-17. קיימת הסברה כי נעשה שימוש בהכלאות של האונדים קטנים כגון תחש, ביגל ופוקס האונד ביחד עם טריירים מסומרי שיער כדי ליצור את הפוקס טרייר מסומר השיער. כ-20 שנה לאחר הופעת הפוקס טרייר מסומר השיער הופיע הפוקס טרייר חלק השיער. הגזע הוכר על ידי ה-UCI ב-1876.
שמאל|ממוזער|כלבה מגזע פוקס טרייר

## אופי ומאפיינים
פוקס טרייר הוא ידידותי, אינטליגנטי וקל לאילוף. עם זאת, הוא נחשב לעקשן ודומיננטי, שנוהג לבדוק את הגבולות של הבעלים, פעלתן, ועם יצר משחק מפותח. יש לו נטייה לעקוב אחרי גופים בתנועה כמו מכוניות, רוכבי אופניים וחתולים, והוא נהנה לרדוף אחריהם. ללא אילוף מסודר, הוא עלול להיות תוקפן גם כלפי בני משפחה. לאחר אילוף, ואם מאפשרים לו לפרוק את הצורך בפעילות גופנית קבועה, זהו כלב בית ומשפחה אידיאלי, ידידותי ואוהב משחק, שמתאים לסביבה עירונית.

הפוקס טרייר כמעט שאינו משיר את פרוותו ולכן הוא נחשב לכלב היפואלרגני, ומתאים גם לאנשים הסובלים מאלרגיה.

## תוחלת חיים ובעיות בריאות
פוקס טריירים חיים כ-15 שנים בממוצע.
בעיות בריאות נפוצות בגזע זה הן, חירשות (בעיקר בכלבים לבנים לחלוטין או כמעט לחלוטין), קטרקט, ונטייה לפריקה של הכתף.

## גזעים שהתפתחו מהפוקס טרייר
מהפוקס טרייר התפתחו מספר גזעים:
* ג'ק ראסל טרייר
* טרייר יפני
* טרייר גרמני
* טוי טרייר אמריקאי
* טרייר ברזילאי

## קישורים חיצוניים

* 

## הערות שוליים

קטגוריה:הקבוצה השלישית של הפדרציה הבין-לאומית לכלבנות
קטגוריה:הקבוצה השנייה של מועצת הכלבנות האוסטרלית הלאומית
קטגוריה:הקבוצה הרביעית של מועדון הכלבים הקנדי
קטגוריה:גזעי כלבים
לנקשייר

**לנקשייר** (באנגלית: **Lancashire**) הוא מחוז בצפון-מערב אנגליה.

המחוז קרוי על שם העיר לנקסטר (Lancaster) השוכנת בו. עיר המחוז היא פרסטון (Preston) והעיר הגדולה בו היא בלקפול (Blackpool). עד 1974 ליברפול ומנצ'סטר היו חלק מלנקשייר, אבל ב-1974 הן הפכו לשני מחוזות עצמאיים – מרזיסייד ומנצ'סטר רבתי בהתאמה – והערים ברי, רוצ'דייל, אולדהאם, בולטון וויגאן צורפו גם הן למנצ'סטר רבתי.

אוכלוסיית המחוז בשנת 2006 עמדה על כ-1,400,000 איש; זהו המחוז השמיני בגודל אוכלוסייתו באנגליה. שטחו 3,076 קמ"ר (מקום 17 באנגליה) וצפיפות האוכלוסייה בו עומדת על 466 איש לקמ"ר. הנקודה הגבוהה בלנקשייר היא **גרין היל** (Green Hill, "הגבעה הירוקה") – 628 מטרים מעל לגובה פני הים.

לפני הרפורמות המקיפות שנעשו במחוזות אנגליה בשנות ה-70 היה לנקשייר, עם למעלה מ-5 מיליון תושבים, המחוז המאוכלס ביותר באנגליה.

## קישורים חיצוניים

* 
* 
* 

*
קטגוריה:אנגליה: מחוזות
קטגוריה:צפון-מערב אנגליה
הטופ מודל הבאה

**הטופ מודל הבאה של אמריקה** (באנגלית: **America's Next Top Model**) היא תוכנית מציאות אמריקאית, המשודרת בארצות הברית וברחבי העולם, בין השאר בישראל.

## רקע
התוכנית עוקבת אחר משתתפות אלמוניות המשתתפות באתגרים הקשורים בעולם האופנה בדרכן אל התואר "דוגמנית העל הבאה של אמריקה". בעונותיה הראשונות המנצחת זכתה בחוזה בשווי 100,000 דולר עם חברת הקוסמטיקה CoverGirl אותה ייצגה לאחר התחרות במשך שנה, כיום הפרס כולל חוזה בסכום 100,000 דולר עם חברת האופנה "GUESS", כתבת צילומים בעיתון אופנה פופולרי, בתחילה ELLE, בהמשך SevenTeen, Italian Vogue וכיום במגזין "ניילון", והחתמה בסוכנות דוגמנות גדולה, בתחילה "פורד", לאחריה וילהלמינה מודלס, איי אם ג'י מודלס, וכיום NEXT מודלס.

במהלך התוכנית משתתפות הדוגמניות המתחילות בסדרות צילומים חדשניות, בתצוגות אופנה, בפרסומות ובאתגרים אחרים. בסוף כל פרק מודחת אחת מהמשתתפות. בארץ התוכנית משודרת בערוץ הוט 3.

צוות התוכנית כולל את טיירה בנקס, המשמשת כמנחה וכשופטת, וצוות שופטים שהתחלף בהרכבו במהלך השנים, בניהם טוויגי, ג'ניס דיקנסון, אנדרה לאון טאלי, פולינה פוריסקובה, אשלי גראהם, רוב אוונס, קלי קטרון, ג'יי אלכסנדר, ונייג'ל ברקר. בעונה 23 הוחלפה טיירה בנקס בזמרת ריטה אורה, אך הוחזרה בעונה ה-24.

## עונות התוכנית
[ממוזער|150px|שמאל|[נאימה מורה, מנצחת העונה הרביעית]]

[ממוזער|150px|שמאל|[קרידי אינגליש, מנצחת העונה השביעית]]

## גרסאות לתוכנית ברחבי העולם

## ראו גם
* הדוגמניות – הגרסה הישראלית של "הטופ מודל הבאה" בה השתתפה גלית גוטמן.
* פרויקט מסלול – תוכנית מציאות מבית היוצר של "הטופ מודל הבאה" בה מעצבי אופנה מתחרים של חוזה גדול.
* הטופ מודל הבאה של שוודיה – הגרסה השוודית של התוכנית

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוכניות מציאות אמריקאיות
קטגוריה:טופ מודל
קטגוריה:ארצות הברית: אופנה
קטגוריה:טרנסג'נדר בטלוויזיה
קטגוריה:נשים בטלוויזיה
קטגוריה:אולפני CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2016
קטגוריה:סדרות טלוויזיה אמריקאיות שעלו לשידור בשנת 2003
וולפהאונד אירי

שמאל|ממוזער|250px|צמד כלבים מסוג וולפהאונד אירי
**וולפהאונד אירי** (באנגלית: **Irish Wolfhound**) הוא כלב צייד ענק ממשפחת כלבי הרוח. הוולפהאונד האירי נחשב לגזע הגבוה ביותר שקיים היום, והוא עשוי להתפתח לגודל של סוס פוני. הוולפהאונד האירי שימש לציד זאבים והוחזק על ידי מעמד האצולה באירלנד. כיום כלבים מהגזע הזה מוחזקים כחיות מחמד ונדיר לראות וולפהאונד אירי שעדיין עובד כצייד.

## היסטוריה

הוולפהאונד התפתח בסביבות המאה השלישית לפני הספירה. ציורי קיר מתקופת התפשטות הקלטים מראים גזע דומה וגדול המלווה את הלוחמים. בדברי ימי רומא מוזכר הגזע שהועבר מאירלנד לקיסר, ופקידיו מודים במכתב מתועד. 

הגזע הוחזק על ידי מעמד האצולה באירלנד, בסקוטלנד ובאנגליה, והמשורר האנגלי וויליאם רוברט ספנסר אף כתב בלדה על כלב וולפהאונד שניתן לנסיך מווילס. הוולפהאונד האירי היה מתנה נפוצה לאצילים ממדינות אחרות, וזה מה שהציל את הגזע: לאחר שנכחדו הזאבים באירלנד במאה ה-19 הגזע כמעט נעלם, אולם הודות למאמציו של הסקוטי קפטן ג'ורג' גרהאם שהביא פרטים מהגזע ממדינות אחרות, ניצל הגזע גם באירלנד.

## הופעה

ממוזער|שמאל|250px|250px

כמרבית ההאונדים שמשמשים לציד, גם הוולפהאונד האירי בנוי למהירות ומשתמש בראייתו לצייד. הוא קל משקל יחסית לגודלו, עם חזה עמוק מאוד ורגליים וכתפיים שריריות. יש לו אף ארוך, אוזניים קטנות יחסית ושמוטות, וזנב ארוך שנישא נמוך.
לוולפהאונד האירי פרווה עבה ומקורזלת, כאשר הצבע הנפוץ ביותר הוא אפור. בנוסף ניתן למצוא פרטים בצבע חום וקרם.
כאמור הוולפהאונד האירי הוא הכלב הגבוה ביותר שקיים: גובהו נע בין 78 ל-96 ס"מ. משקלו נע בין 65 ל-80 ק"ג.

## מזג

לוולפהאונד האירי מזג נוח מאוד. על אף גודלו העצום מדובר בכלב עדין וסלחני, שמסתדר נהדר הן עם בני אדם והן עם כלבים אחרים. הוולפהאונד האירי נהדר עם ילדים ובעלים של הכלב סומכים עליו באופן מוחלט כאשר הם מניחים לילדיהם לשחק איתו.

הוולפהאונד האירי זקוק לפעילות גופנית סבירה. הוא איננו אנרגטי יותר מכלבים קטנים אולם הוא זקוק למרחב רב יותר על מנת להשיג פעילות גופנית סבירה. בגלל גודלו העצום ייתכן שהכלב לא ירגיש בנוח בדירה ורצוי לספק לו מגורים בחצר, אם כי כלב שזוכה לפעילות יומיומית מחוץ לבית יכול לחיות בדירה בינונית ומעלה. יש לקחת בחשבון שהוולפהאונד האירי עשוי להיות מגושם במידה מסוימת בדירה ושילוב של זה עם גודלו עלול להביא לנפילה של חפצים בבית, בייחוד כשהוא מכשכש בזנבו הארוך והחזק.

## תוחלת חיים ובעיות בריאות

תוחלת החיים של הוולפהאונד האירי היא קצרה, אורך חייהם על פי מחקר של אוניברסיטת קורנל בארצות הברית 8.5 שנים.
בעיות בריאות נפוצות יחסית בגזע הן מחלה בשריר הלב, סרטן העצם ונקע מולד של מפרק הירך. יש לנהוג במשנה זהירות עם גורי וולפהאונד אירי ולהיזהר מהפעלת יתר שעלולה לפגוע בהתפתחות המפרקים.

## קישורים חיצוניים

* 

style="color: ColorName;">החוג הישראלי לכלבי רוח-וולפהאונד אירי</span>

קטגוריה:הקבוצה העשירית של הפדרציה הבין-לאומית לכלבנות
קטגוריה:הקבוצה השנייה של מועדון הכלבים הקנדי
קטגוריה:גזעי כלבים
Portrait of an American Family

**Portrait of an American Family** הוא אלבום של להקת המטאל מרילין מנסון.
## הפקה
האלבום "פורטרט של משפחה אמריקאית" הוא אלבום הבכורה של מרילין מנסון מ-1994 והוא מהווה מעין אוסף של שירים מתוך מיני-אלבומים קודמים של הלהקה. השיר שזכה להצלחה הגדולה ביותר מתוכו היה Lunchbox. השיר My Monkey כלל מספר שורות מתוך שיר שכתב הרוצח הסדרתי צ'ארלס מנסון. מטרתו המוצהרת של האלבום הייתה לזעזע מבחינה ויזואלית וטקסטואלית ובכך למשוך תשומת לב ציבורית אל הלהקה, מנהג שהפך למסורת באלבומיו הבאים של מנסון.

שמו של האלבום במקור היה The Manson Family Album (האלבום של משפחת מנסון).
## רשימת השירים



## קישורים חיצוניים

קטגוריה:אלבומי בכורה מ-1994
קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:מחלוקות סביב טענות לתועבה במוזיקה
Houses of the Molé

**Houses of the Molé** ("בָּתֶיהָ של החפרפרת") הוא אלבומה התשיעי של להקת האינדסטריאל מטאל האמריקאית **[[מיניסטרי]]**, אשר יצא בשנת 2004. אלבום זה הוא הראשון מתוך טרילוגיית אלבומי קונספט של הלהקה העוסקים במחאה כנגד ממשל ג'ורג' בוש.

## סקירה כללית
שמו של האלבום, בדומה ל-*Dark Side of the Spoon*, הוא בחלקו פרודיה על שם של אלבום רוק קלאסי - *Houses Of The Holy* של לד זפלין, ובחלקו מהווה ככל הנראה מעין כותרת לאלבום הקונספט הזה, כשה"בתים" (הבית הלבן) מרמזים על הקדנציה/קדנציות של ה"חפרפרת", שמייצגת את הנשיא ג'ורג' וו. בוש. כל שמות השירים מתחילים באות W מלבד השיר הראשון שנקרא *.No W* (כנראה מתוך כוונה ללעוג לג'ורג' בוש הבן, שכינויו הרווח הוא "W") והוא יצא ב-22 ביוני 2002 בארצות הברית, יום אחד לאחר שיצא בשאר העולם. האלבום יצא קרוב לבחירות לנשיאות ארצות הברית והוא אלבום פוליטי באופן כמעט חסר תקדים לכל הדעות, כשרוב השירים מכילים ביקורת קשה על ג'ורג' וו. בוש, נשיאה של ארצות הברית באותה תקופה. הקטע הראשון, למשל, *.No W*, כולל מספר סימפולים סאטיריים של קטעים מתוך נאומיו של הנשיא בוש, בעיקר כאלו שנגעו במלחמתו בטרור.

ציטוטים מתוך האלבום:
* מתוך השיר **.No W** (תרגום מאנגלית):
:"אם אלו הם באמת חיים, מדוע הם כל כך בלתי נסלחים, חצי עולם נשפך אל הביוב, החצי השני בדרכו לשם. ובכן, אם היה לי דולר על כל פעם שהוא צורח: "סימכו עלינו בלבבותיכם ובמחשבותיכם או שתשלמו על זה. סימכו עלי"... שאלו אותי מדוע אתם חשים מרומים ומופשטים מכל זכויותיכם, לא צריך גאון כדי להסביר זאת היום. סימכו עלי..."
* מתוך השיר **Wrong**:
:"אתה טועה בכל פעם מחדש, מה גורם לך לחשוב שזו זכותך האלוהית לרצוח אנשים בקרב מיותר, אתה כמו אנס שמביט בקורבן - דמוקרטיה!"
* מתוך השיר **Waiting**:
:"אני עדיין מחכה, מחכה ליום שבו הוא יצטרך אותי, מבזבז את חיי בארצות הברית, מחכה עד שאמות."

## התגובות לאלבום
גישה פוליטית זו יצרה חילוקי דעות בקרב המעריצים של מיניסטרי, שחלקם הצביעו בעד הנשיא בוש, חלקם מסכימים עם דעותיו וחלקם חושבים שעל מיניסטרי להתרחק מפוליטיקה. חלקם גם מאמינים שהפוליטיקה מפריעה לחברי הלהקה להתרכז במוזיקה ולייצר אלבומים באיכות טובה.

לעומתם, מעריצים אחרים טוענים שמיניסטרי הייתה בין כה וכה להקה פוליטית במשך שנים רבות, עם דעות מוצהרות בגנותו של ג'ורג' בוש האב, המלחמה בסמים ומלחמת המפרץ הראשונה. מעריצים אלו גורסים גם שמוזיקה, כביטוי לדעותיו ולרגשותיו של האמן, לעיתים תגלוש בהכרח לפסים פוליטיים וגינוי של דעה כנה שמביע האמן גובל בצנזורה.

## רשימת השירים
כל השירים מאת מיניסטרי.




## קישורים חיצוניים

קטגוריה:אלבומי מטאל
אורבנוס השישי

**אורבנוס השישי** (בלטינית: **Urbanus VI**; בערך 1318 – 15 באוקטובר 1389), כיהן כאפיפיור מ-8 באפריל 1378 עד מותו. בחירתו הייתה כרוכה במחלוקות פוליטיות, והביאה למינוי מקביל של אנטי-אפיפיור באביניון, ולראשית הקרע המערבי בכנסייה הקתולית.

## ביוגרפיה
אורבנוס השישי נולד בשם ברתולומאו פריניאנו (Bartolomeo Prignano) בנאפולי בשנת 1318 לערך. בעודנו צעיר נסע לעיר אביניון שבפרובאנס, למד שם והפך לנזיר. ב-1364 הוסמך לארכיבישוף ושימש בתפקיד זה בעיר אסראנזה בדרום איטליה (שהייתה שייכת לממלכת נאפולי). ב-1377 הועבר על ידי האפיפיור גרגוריוס האחד עשר אל העיר בארי שלחוף הים האדריאטי.

במרץ 1378, עם מות האפיפיור גרגוריוס האחד עשר שהיה צרפתי, דרשו אנשי רומא מחבר הקרדינלים לבחור באפיפיור איטלקי. מתוך 16 אנשי חבר הקרדינלים 4 בלבד היו איטלקים. באפריל 1378 התאסף המון רומי מול הוותיקן ואיים לרצוח את הקרדינלים הצרפתים. הקרדינלים הנפחדים בחרו בברתולומאו פריניאנו לאפיפיור ומיהרו להימלט על נפשם. האפיפיור החדש שבחר בשם אורבנוס השישי שלט בעיר רומא ובכנסייה בשחצנות ובעריצות. הקרדינלים הצרפתים התכנסו בעיירה אנאני שמדרום מזרח לרומא, וב-9 באוגוסט 1378 הכריזו כי הבחירה באורבנוס השישי הייתה בלתי חוקית בגלל שנעשתה תחת לחץ ההמון הרומי. אורבנוס השישי מינה 26 קרדינלים איטלקים במקום 12 הקרדינלים הצרפתים. שארל החמישי מלך צרפת תמך בקרדינלים הצרפתים שהתכנסו בעיירה פונדי שמדרום לרומא, וב-20 בספטמבר 1378 בחרו ברוברט מז'נבה לאפיפיור בשם קלמנס השביעי. הוא התיישב באביניון שבפרובאנס כאנטי-אפיפיור, בעוד שהאפיפיור אורבנוס השישי נשאר ברומא. הייתה זו תחילתו של "הקרע המערבי" בכנסייה הרומית קתולית שנמשך ארבעים שנה.

אנגליה, פורטוגל וקיסר האימפריה הרומית הקדושה הכירו באורבנוס השישי כאפיפיור, ואילו צרפת, סקוטלנד ויוהנה מלכת נאפולי תמכו בקלמנס השביעי. באפריל 1380 הדיח אורבנוס השישי את יוהנה, והכתיר ברומא את שארל מדוראצו למלך נאפולי (1381). אולם ב-1383 התפתח ריב בין אורבנוס השישי לבין שארל מדוראצו. כאשר האפיפיור הגיע אל העיר אבראסה שמצפון לנאפולי, הוא הושם במעצר (30 באוקטובר 1383), ושוחרר אחרי שהושגה פשרה. שבעה קרדינלים איטלקים שליוו את האפיפיור במסעו זממו להדיחו, אך הקשר התגלה והם נעצרו ורכושם הוחרם. אורבנוס המשיך בדרכו אל העיר נוסארה שמדרום מזרח לנאפולי, ושם שארל מדוראצו הטיל עליו מצור שנמשך חמישה חודשים (1384). האפיפיור נמלט אל העיר בארלטה שלחוף הים האדריאטי, ומשם הפליג לג'נובה שבצפון מערב איטליה. שם הוציא להורג את שבעה הקרדינלים שהיו אסיריו (1385). אחרי ששארל מדוראצו נרצח ב-1386, ערך אורבנוס השישי תוכניות לכבוש את ממלכת נאפולי. ב-1387 הכריז על מסע צלב נגד האנטי-אפיפיור קלמנס השביעי.

כדי לממן את תוכניותיו הצבאיות הכריז אורבנוס השישי כי שנת היובל תיערך כל 33 שנה, והתכוון לחגוג אותה ברומא ב-1390. אך באוקטובר 1389 מת ברומא כתוצאה מנפילה (יש אומרים כתוצאה מהרעלה). במקומו נבחר לאפיפיור בוניפקיוס התשיעי.

## קישורים חיצוניים

* מידע על אורבנוס השישי, באתר The Catholic Encyclopedia 
* 
* 

קטגוריה:אפיפיורים איטלקים
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-14
קטגוריה:נאפולי: אישים
קטגוריה:נפטרים ב-1389
Mechanical Animals

**Mechanical Animals** ("חיות מכניות") הוא אלבום של להקת המטאל מרילין מנסון.

האלבום הוא פחות אפל מקודמו, השירים הם פחות נוקשים ויותר קליטים ומורכבים מבאלבום הקודם. הדמויות המתוארות בטקסטים הן הפעם כוכב גלאם רוק מכור לסמים וחייזר, והנושא הוא היבטיה השטניים של השמרנות. בראיון מ-1998, שנת יציאת האלבום, מנסון עצמו השווה בין אלבום זה לאלבום הקודם: "ב-Antichrist Superstar השוויתי את עצמי ללוציפר שנפל מן השמים... האלבום החדש עוסק יותר במה שקורה כשאני נוחת בכדור הארץ ומנסה להשתלב כבן אנוש".

הלהיטים מתוך האלבום הם Rock is Dead ,The Dope Show ו-(I Don't Like the Drugs (But The Drugs Like Me. האלבום הגיע למקום השלישי ברשימת האלבומים הנמכרים בארצות הברית ולמקום הראשון ב-בילבורד 200, מה שהפך אותו לאלבום הראשון של מרילין מנסון שעשה זאת.

## רשימת השירים



### Vinyl version
האלבום יצא בגרסת הויניל שלו כשני תקליטים נפרדים, הראשון מיוחס למרילין מנסון ועוסק בבדידות ובאהבה, והשני מיוחס ל"אומגה והחיות המכניות" ועוסק בסקס ובשימוש בסמים. בגרסת התקליטור המקורית, לאלבום יש מארז כחול שדרכו ניתן לקרוא טקסטים באותיות צהובות חיוורות שמודפסות על חוברת השירים.    

## קישורים חיצוניים

קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:מחלוקות סביב טענות לתועבה במוזיקה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס
קומונדור

**קומונדור** (**Komondor**) הוא כלב שמירה הונגרי, הנמצא רבות בשימוש לשמירה על עדרים מפני טורפים. זהו כלב מאסיבי, חזק ונאמן לבעליו. חיצוניותו של הקומונדור הבוגר מטעה טורפים לחשוב שהוא כבשה, כך שהוא מאפשר להם להתקרב לעדר ואז תוקף.

## היסטוריה
מוצאו של הקומונדור הוא מכלבים טיבטים שהובאו להונגריה על ידי הקומנים השחורים במאה התשיעית לספירה לערך. ההונגרים פיתחו את הכלב במשך השנים כדי שיתאים להגנה על העדרים שלהם מפני הטורפים שהיו נפוצים אז במרכז אירופה, כדוגמת זאבים ודובים. ב-1920 הכלב הוצג לראשונה בתערוכות ובעקבות זאת הוצאו פריטים מהונגריה למדינות אירופאיות אחרות ולארצות הברית.
הקומונדור משמש עד היום בתפקידו המקורי הן בהונגריה והן בארצות אחרות.

## הופעה

הקומונדור מזכיר בהופעתו כלב הונגרי אחר, הפולי אם כי גדול ממנו משמעותית. הקומונדור הוא מאסיבי ושרירי, בעל ראש גדול ואף קצר, הגם שאינו פחוס. אוזניו קטנות ולהן צורה של האות U. לקומונדור זנב קצר ותלוי.

לקומונדור שתי שכבות של פרווה שמתחברות יחדיו, מה שמאפשר לכלב לחיות בתנאי אקלים קשים. הפרווה, המזכירה בצורתה ראסטות, אשר מתחילות להיווצר בגיל שנתיים ומגיעות לאורכן הסופי בגיל חמש. בבגרות אורך הפרווה עשוי להגיע ל-30 ס"מ. צבע פרוות הקומונדור הוא לבן.

## מזג

ככלב שמירה הקומונדור חשדן ואגרסיבי כלפי זרים, בין אם בני אדם או בעלי חיים. הוא טריטוריאלי מאוד, לא יסבול זרים המתקרבים לאזור מחייתו או בית בעליו. הוא עשוי לתקוף אנשים המתקרבים לבני המשפחה אם הוא חושב שהם באים לתקוף אותם. לפיכך, יש לדאוג לאילופם של גורי קומונדור, ובכל מקרה רצוי להימנע מלשחרר את הקומונדור בקרבת כלבים אחרים.

לקומונדור יש נטייה להיות עצלן מאוד, הוא יעדיף לישון כאשר איננו עובד. נטייה זו עלולה להביא לבעיות של משקל עודף אצל כלבים המוחזקים בדירה.

## תוחלת חיים ובעיות בריאות

הקומונדור חי בין 10 ל-12 שנים, לגזע יש בעיות של היפ דיספלסיה וכן בעיות עור נפוצות יחסית.

## קישורים חיצוניים

* 
* 

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:כלבי רועים
פרגמון

**פֶרגָמון** (ביוונית עתיקה: **τὸ Πέργαμον**; כיום ברגמה **** שבטורקיה) הייתה עיר-מדינה יוונית עתיקה בצפון-מערב אנטוליה, במרחק של כעשרים וחמישה קילומטרים מהים האגאי. פרגמון הפכה לממלכה חשובה בתקופה ההלניסטית (ממלכת פרגמון ), תחת שלטונה של השושלת האטלידית בין השנים 282 ו-129 לפנה"ס. אף ששטחה של המדינה לא היה גדול במיוחד, נודעה לה חשיבות רבה בעולם ההלניסטי בזכות תרבותה המפותחת.

[שמאל|250px|ממוזער|[מזבח פרגמון, המוצג במוזיאון פרגמון באי המוזיאונים שבברלין]] 

מייסד השושלת, אטלוס הראשון  ויורשיו היו תומכים נאמנים של הרפובליקה הרומית. הם נלחמו לצידה נגד מלך מוקדון פיליפוס החמישי במלחמות המוקדוניות הראשונה והשנייה ולאחר מכן בשלישית, נגד פרסאוס מלך מוקדון. עבור השתתפותם במלחמה נגד בית סלאוקוס, ניתנו לבני פרגמון כחלק משלום אפאמיאה בשנת 188 לפנה"ס שטחים שנכבשו מהאימפריה הסלאוקית באסיה הקטנה, ובהם לידיה, פריגיה ועוד.
לאחר שלום אפאמיאה, נעשתה ממלכת פרגמון הממלכה הגדולה ביותר באסיה הקטנה. לפי אחד האומדנים היה שטחה 173,000 קמ"ר ואוכלוסייתה מנתה 5.5 מיליון תושבים.

האטלידים שלטו בתבונה ובנדיבות. תעודות ששרדו מעידות שהם היו שולחים בעלי מלאכה מיומנים לעריהם ומקלים עליהן את נטל המס, על מנת שהערים תצמחנה ותשגשגנה. הם אף הותירו לערים היווניות בשליטתם מראית עין של עצמאות ושלחו מתנות לערי יוון החשובות, כגון דלפי, דלוס ואתונה. את האקרופוליס של פרגמון עיצבו מחדש בדמותו של האקרופוליס שבאתונה.

בחפירות ארכאולוגיות שנערכו ב-1878 בחסות מוזיאון ברלין, נתגלו אוצרות אמנות רבים ובהם המזבח של זאוס - אחד מן השרידים היפים ביותר של התקופה ההלניסטית את המזבח הגדול ניתן לראות כיום במוזיאון פרגמון באי המוזיאונים שבברלין.

ספריית פרגמון, הספרייה השנייה בחשיבותה בעולם העתיק (אחרי הספרייה הגדולה של אלכסנדריה), שכנה בעיר. כאשר פסקה אספקת הפפירוס ממצרים התלמאית, השתמשו אנשי פרגמון בקלף לצורכי כתיבה ומכאן שמו הלועזי (באיטלקית: pergamena, באנגלית parchment).

עם מותו בלא יורש של אטלוס השלישי ב-133 לפנה"ס, עברה הממלכה לשלטונה של רומא. בצוואתו כן ביקש המלך למנוע מלחמת אזרחים על הירושה. אולם הירושה העשירה גרמה לסכסוך ברומא, כאשר טיבריוס גרקכוס בהסכמת העם, ביקש להשתמש בעושר שנפל בחלקה של רומא לביצוע הרפורמות שיזם, ואילו רוב חברי הסנאט התנגדו. רומא שלטה ישירות בפרגמון שנקראה כעת פרובינקיית אסיה ורוקנה אותה מכל נכסיה.

בקרבת העיר שכן מקדש לאסקלפיוס, אל הרפואה. חולים רבים נהרו לרחוץ במעיין הקדוש שבמקום והותירו אחריהם מתנות רבות, שהתגלו בחפירות ארכאולוגיות, לאות תודה לאל שריפאם.

במאה הראשונה לספירה הייתה בפרגמון כנסייה נוצרית, אחת משבע הכנסיות שאליהן ממוען חזון יוחנן, הספר האחרון בברית החדשה.

## קישורים חיצוניים

* פרגמון העתיקה, באנציקלופדיה של טורקיה 
* היסטוריה קצרה של פרגמון מאת רוסה ולדרמה 
* אמנות פרגמון 
* סיור מצולם בפרגמון העתיקה והמודרנית 
* האמנות של פרגמון 
* פרגמון כממצא ייחודי באיכות השימור 
* 
* 

## הערות שוליים

קטגוריה:טורקיה: היסטוריה
קטגוריה:יוון: היסטוריה
קטגוריה:יוון העתיקה: גאוגרפיה
קטגוריה:העולם ההלניסטי
קטגוריה:טורקיה: אתרים ארכאולוגיים
קטגוריה:ערים עתיקות שנהרסו
קטגוריה:מדינות לשעבר במזרח התיכון
The Last Tour on Earth

**The Last Tour on Earth** הוא אלבום הופעה של להקת המטאל מרילין מנסון.

האלבום יצא ב-1999 והוא מתעד סיבוב-הופעות שלם, שנערך לשם קידום האלבום Mechanical Animals. השירים הוקלטו בין השאר במישיגן ובאיווה. 

האלבום מסתיים בשיר חדש שהוקלט באולפן, ושמו Astonishing Panorama of the Endtimes (נוף מפעים של קץ הימים). הווידאו-קליפ לשיר מציג את חברי הלהקה במהלך הופעה, כשהם מפוסלים בפלסטלינה. המהדורה המצומצמת כללה תקליטור בונוס שכלל את Coma White בגרסה אקוסטית ועוד שני שירים חדשים שהוקלטו באולפן.

## רשימת השירים




### דיסק בונוס




## קישורים חיצוניים

קטגוריה:אלבומי מרילין מנסון
קטגוריה:אלבומי הופעה באנגלית
קטגוריה:אלבומי חברת אינטרסקופ רקורדס
Holy Wood (In the Shadow of the Valley of Death)

**Holy Wood (In the Shadow of the Valley of Death)** - "עץ (או זקפה) קדוש (בגיא צלמוות)" - הוא אלבום של להקת המטאל מרילין מנסון.

האלבום יצא ב-2000 והיה הראשון של מנסון לאחר אירוע הטבח בתיכון קולומביין שחלק מהתקשורת האשים בו את מנסון. האלבום עוסק בנשק, במוות ובחלקן של התקשורת ושל הוליווד בהפצת האלימות. השיר The Love Song עוסק באמצעות מטפורה בחוסר השליטה של ההורים על הילדים, כשהאב הוא הזרוע, האם היא האקדח והילד הוא הכדור.
* מתוך השיר Lamb of God שעוסק בצורה שבה המוות מוצג בידי התקשורת:
:אם אתה מת כשאף אחד אינו צופה בך, אז הרייטינג שלך צונח ואתה נשכח. אם הם יהרגו אותך מעל מסך הטלוויזיה, אתה קדוש מעונה ושה האלוהים.
* מתוך השיר The Nobodies שלכל הדעות עוסק ישירות בטבח בקולומביין:
:אנחנו הכלומניקים, רוצים להיות אנשים חשובים. כשנהיה מתים, הם יידעו בדיוק מי אנחנו. מספר ילדים מתו יום אחד, האכלנו את המכונות ואז התפללנו, הקאנו הלוך ושוב באמונה עגמומית, הייתם צריכים לראות את הרייטינג באותו יום.

הלהיטים מתוך האלבום הם The Fight Song ,Disposable Teens ו-The Nobodies. האלבום הצליח פחות מקודמיו והגיע למקום ה-13 ברשימת האלבומים הנמכרים בארצות הברית.

## רשימת השירים
כל השירים נכתבו על ידי מרילין מנסון. המיספור בספרות הרומיות במקור.

**A: In the Shadow**

I Godeatgod

II The Love Song

III The Fight Song

IV Disposable Teens

**D: The Androgyne**

(V Target Audience (Narcissus Narcosis

'VI 'President Dead

VII In the Shadow of the Valley of Death

VIII Cruci-Fiction in Space

IX A Place in the Dirt

**A: Of Red Earth**

X The Nobodies

XI The Death Song

XII Lamb of God

XIII Born Again

XIV Burning Flag

**M: The Fallen**

XV Coma Black a) Eden Eye b) The Apple of Discord

XVI Valentine's Day

XVII The Fall of Adam

XVIII King Kill 33°

(XIX Count to Six and Die (The Vacuum of Infinite Space Encompassing

XX The Nobodies (גרסה אקוסטית שצורפה לאלבום באזורים מסוימים)
## קישורים חיצוניים

Holy Wood
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:עבודות על רצח ג'ון פ. קנדי
קטגוריה:אלבומי חברת אינטרסקופ רקורדס
The Golden Age of Grotesque

**The Golden Age of Grotesque** ("תור הזהב של הגרוטסקי") הוא אלבום של להקת המטאל מרילין מנסון.

האלבום יצא ב-2003 וקיבל ביקורות מעורבות, כאשר חלק מהמבקרים כוללים אותו ברשימת אלבומי השנה ואילו אחרים מתארים אותו כאלבומה החלש ביותר של מרילין מנסון, מוזיקלית וטקסטואלית. הוא כולל הרבה נגיעות אלקטרוניות ו"תעשייתיות", כנראה כתוצאה מהצטרפותו ללהקה של טים סקולד, שהיה לפני-כן חבר בסופר-גרופ "KMFDM", להקה משטח האינדסטריאל מטאל.

הלהיטים מתוך האלבום הם This is the New Shit ,mOBSCENE ,Tainted Love ו-s)AINT). הוידאו קליפ של s)AINT) נאסר לשידור בארצות הברית בגלל אופיו האלים. האלבום הגיע למקום הראשון ברשימת האלבומים הנמכרים בארצות הברית.
## רשימת השירים



## קישורים חיצוניים

קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Lest We Forget

**Lest We Forget: the Best of Marilyn Manson** ("פן לא נשכח") הוא אלבום אוסף של להקת המטאל מרילין מנסון.

אלבום האוסף מ-2004 כולל 20 קטעים ולווה במסע הופעות בשם Against All Gods ("כנגד כל האלים"). האלבום כולל גרסת כיסוי ללהיט *[[Violator#Personal Jesus|Personal Jesus]]* (ישו פרטי) של להקת דפש מוד ובמהדורתו המצומצמת הוא כולל גם DVD של רוב הווידאו-קליפים של הלהקה. 

במהלך אחת ההופעות המוקדמות בגרמניה, המתופף ג'ינג'ר פיש נפל מעל מתקן-ההרמה שממנו תופף וסדק את גולגולתו. כריס ורנה, המתופף של להקת ניין אינץ' ניילס לשעבר, החליף אותו בתפקיד. מאז החלמתו מהתאונה פיש הקליט והופיע עם להקה חדשה, ושום הודעה רשמית לא יצאה בקשר למעמדו בלהקת מרילין מנסון עד ל-2011 בה הכריז על פרישתו מהלהקה.

## רשימת השירים



## קישורים חיצוניים

קטגוריה:אלבומי וידאו מ-2004
קטגוריה:אלבומי מרילין מנסון
קטגוריה:אלבומי אוסף באנגלית
קטגוריה:אלבומי חברת אינטרסקופ רקורדס
טים סקולד

**טים סקולד** (נולד ב-14 בדצמבר 1966 בשוודיה) הוא הבסיסט והגיטריסט של להקת המטאל אלטרנטיבי מרילין מנסון.

סקולד היה סולן בלהקת Shotgun Messiah ולאחר שעבר לנגן בסגנון אלקטרוני יותר, הצטרף ללהקות האינדסטריאל מטאל KMFDM ו-MDFMK. הוא הוציא אלבום סולו בשם Skold ב-1996. הוא הצטרף ללהקת מרילין מנסון ב-2003 כשהחליף את טוויגי רמירז.

## קישורים חיצוניים

* 

קטגוריה:מוזיקאי מטאל
קטגוריה:חברי להקת מרילין מנסון
קטגוריה:אמריקאים שנולדו ב-1966
מדונה ויין גייסי

**מדונה ויין גייסי** הוא שם הבמה של **סטפן גרגורי ביר הבן** (נולד ב-6 במרץ 1964 בפורט לודרדייל, פלורידה שבארצות הברית) שהוא הקלידן לשעבר של להקת המטאל אלטרנטיבי מרילין מנסון. כנויו מורכב משמותיהם של הזמרת מדונה והרוצח הסדרתי ג'ון ויין גייסי. כינויו הנוסף הוא "פוגו".

אביו הוא יהודי ואמו היא קתולית.

גייסי לא ניגן בקלידים עד שהצטרף למרילין מנסון. הוא ניגן בכלים רבים בלהקה, כגון סקסופון, אורגן האמונד, תופים אלקטרוניים, פסנתר, מלוטרון ועוד.

גייסי הוא האחראי לרוב הנושאים הקבליים והנומרולוגיים שבאלבומיה של מרילין מנסון.

## קישורים חיצוניים

קטגוריה:מוזיקאי מטאל
קטגוריה:נגנים יהודים אמריקאים
קטגוריה:אמנים אמריקאים הידועים בשם במה
קטגוריה:חברי להקת מרילין מנסון
קטגוריה:אמריקאים שנולדו ב-1964
ג'ינג'ר פיש

**ג'ינג'ר פיש** (באנגלית: **Ginger Fish**, נולד ב-28 בספטמבר 1966) הוא שם הבמה של **קנת' רוברט וילסון**, המתופף של להקת המטאל האלטרנטיבי מרילין מנסון. כינויו מורכב משמותיהם של השחקנית ג'ינג'ר רוג'רס והרוצח הסדרתי אלברט פיש.

פיש, יליד מסצ'וסטס, ארצות הברית, ניגן בכמה להקות בלאס וגאס וכן ניגן עם פול אנקה ובארי מנילו. הוא הצטרף למרילין מנסון ב-1995 כשהחליף את שרה לי לוקאס. הוא נפגע בראשו במהלך הופעה ב-2004 והוחלף זמנית בידי כריס ורנה. פיש מתופף בהרכב נוסף בשם "Martyr Plot".

## קישורים חיצוניים

* 

קטגוריה:מתופפים אמריקאים
קטגוריה:מוזיקאי מטאל
קטגוריה:אמנים אמריקאים הידועים בשם במה
קטגוריה:חברי להקת מרילין מנסון
קטגוריה:אמריקאים שנולדו ב-1965
הקריירה של ניקודם דיזמה

**הקריירה של ניקוֹדֶם דיזמָה** (בפולנית: **Kariera Nikodema Dyzmy**) הוא הרומן הפופולרי ביותר של הסופר הפולני טדיאוש דולנגה-מוסטוביץ' (Dołęga-Mostowicz). הספר יצא לאור בשנת 1932, וזכה להצלחה מרובה.

## עלילה
הספר מתאר את מהלך חייו של הגיבור, ניקודם, שלקח בטעות הזמנה שלא מיועדת אליו, נקלע לתקריות שונות שאותן הוא מנצל על הצד הטוב ביותר בזכות עורמתו, והופך מאדם פשוט, שלא מצליח למצוא עבודה, ל"אדם דגול", "גאון כלכלי" וכמעט שהפך לראש ממשלת פולין.

בפולנית משמש שם הספר כביטוי שמשמעותו קריירה שכל כולה מבוססת על מזל, טעויות וצירוף מקרים.

הספר הפולני שימש השראה לספרו המצליח של יז'י קושינסקי "להיות שם", שיצא לאור בשנת 1970 והפך לסרט בבימוי של האל אשבי ב-1979, עם פיטר סלרס בתפקיד הראשי. 

קושינסקי לא הזכיר את "הקריירה של ניקודם דיזמה" (שלא תורגם לאנגלית ולא היה מוכר לקוראים בארצות הברית). תחקיר שפרסם העיתון "וילג' ווייס" ב-1982 האשים את קושינסקי בגנבה ספרותית של עלילת הספר "להיות שם" (למרות שהעלילות של שני הספרים לא באמת זהות).

## תרגומים לעברית
* **ניקודם דיזמה עולה בדרגה**; עברית: אליהו עמיקם, תל אביב: [חמו"ל], תש"ט.
* **הקריירה של ניקודם דיזמה**; תרגם מפולנית: יורם ברונובסקי, תל אביב: עם עובד (ספרייה לעם), תשנ"א 1991.

קטגוריה:ספרים פולניים
קטגוריה:רומנים (סוגה ספרותית)
קטגוריה:ספרי 1932
קטגוריה:ספרי ספריה לעם
שלו

קטגוריה:שמות פרטיים עבריים לגברים ולנשים
קטגוריה:שמות משפחה עבריים
ג'וי פייג'

**ג'וי פייג**' (באנגלית: **Joy Page**; 9 בנובמבר 1924 - 18 באפריל 2008) הייתה שחקנית קולנוע אמריקאית ממוצא 
יהודי. נודעה בעיקר בשל תפקידה כפליטה הבולגריה אנינה ברנדל בסרט הקולנוע "קזבלנקה" (1942).

## חייה
פייג' הייתה בתו של שחקן הסרט האילם דון אלבארדו, אשר שמו האמיתי היה חוזה פייג'. לאחר גירושי הוריה התחתנה אמה עם איל הקולנוע ההוליוודי האגדי ג'ק וורנר, אשר עמד בראש אולפני האחים וורנר. נראה כי קשר משפחתי זה (בצירוף המראה הלטיני הנאה שירשה מאביה) הוא שהביא לליהוקה בתפקיד המהגרת הבולגריה בעודה בת פחות משמונה עשרה שנים, לאחר שזה עתה סיימה את בית הספר התיכון.

פייג' חשבה בתחילה כי התסריט "מיושן" ו"קלישאי", והסכימה בחוסר רצון לתפקיד. הופעתה השברירית והנשית הייתה אחת מן הנקודות המרגשות בסרט קזבלנקה, כאשר היא מצליחה לשבור אף את מסך הציניות של ריק בליין (המפרי בוגרט) המבין כי תומתה של המהגרת עומדת על הכף, וכי בעלה (השחקן הלמוט דנטין) מנסה להרוויח בשולחן הרולטה מספיק כסף על מנת לפדות אותה מכפו של הקפיטן רנו (קלוד ריינס), המנצל את מעמדו ואת יכולתו לאפשר לפליטים פתח יציאה, על מנת לסחוט אותה מינית.

הופעה מרשימה זו לא שימשה כמנוף להופעות נוספות. היא מעולם לא שיחקה שוב בסרט של האחים וורנר, אם כי הופיעה בקומץ סרטים עבור אולפנים אחרים. היא נישאה לשחקן ויליאם אור, אשר קיבל תפקיד ניהולי בכיר בחברת וורנר, דבר שהוביל להאשמות בדבר נפוטיזם. לאחר שהופיעה בסדרות טלוויזיה בסוף שנות ה-50 ובתחילת שנות ה-60, פרשה מעולם המשחק בשנת 1962.

פייג' ואור התגרשו בשנת 1970. בנם, גרגורי אור, הוא תסריטאי ומפיק.

פייג' הלכה לעולמה ב-18 באפריל 2008, כתוצאה מסיבוכים של שבץ מוחי ודלקת ריאות מהם סבלה.

## קישורים חיצוניים

* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
70

## אירועים
* תחילת המצור על ירושלים על ידי הרומאים בראשות טיטוס

* בתום המצור על ירושלים במהלך המרד הגדול הוגלו לרומא גל גדול של שבויים יהודים
* תחילת בניית הקולוסיאום ברומא


File:(Venice) La distruzione del tempio di Gerusalemme -Francesco Hayez - gallerie Accademia Venice.jpg|'חורבן בית המקדש' של פרנצ'סקו אייץ, מתאר את החורבן והביזה של בית המקדש השני בידי חיילים רומאים. שמן על קנבס, 1867
File:David Roberts - The Siege and Destruction of Jerusalem by the Romans Under the Command of Titus, A.D. 70.jpg|חורבן ירושלים, ציור משנת 1850 מאת דוד רוברטס
File:Arch of Titus Menorah.png|הבזיזה של בית המקדש השני בירושלים כפי שהיא מתוארת על הקיר הפנימי של שער טיטוס ברומא


## נולדו

## נפטרו
* הרון מאלכסנדריה, הממציא ההלניסטי (נולד ב-10 לספירה)
* אלעזר בן שמעון, ממנהיגי המרד הגדול (נולד: 1 לספירה)
* פינחס בן שמואל מכפר חבתא, הכהן הגדול האחרון שכיהן בבית המקדש. 
* רבן שמעון בן גמליאל הזקן, מראשי השלטון בירושלים ואחד מעשרת הרוגי מלכות. (נולד: 10 לספירה) 

## לוח שנה

## קישורים חיצוניים

## הערות שוליים

קטגוריה:70 (מספר)